laion/Wikipedia-Exotic huggingface dataset:
דייוויד פרנסיס

דייוויד רולנד פרנסיס (באנגלית: David Rowland Francis;‏ 1 באוקטובר 1850 – 15 בינואר 1927) היה פוליטיקאי ודיפלומט אמריקאי. הוא כיהן במגוון תפקידים, כולל ראש עיריית סנט לואיס, מושל מיזורי ומזכיר הפנים של ארצות הברית. בשנים 1916–1917, במהלך המהפכה הרוסית, הוא היה שגריר ארצות הברית ברוסיה, האחרון עד חידוש יחסי ארצות הברית–ברית המועצות ב-1933. פרנסיס היה איש הסיעה הוילסונית במפלגה הדמוקרטית. דייוויד פרנסיס נולד בריצ'מונד, קנטקי, כבנם של אלייזה קלדוול (לבית רולנד) ושל ג'ון בראודוס פרנסיס. ב-1870 הוא סיים את לימודיו באוניברסיטת וושינגטון בסנט לואיס, שם הוא שימש במספר תפקידים באחוות בטא-תטא-פאי. לאחר סיום לימודיו באוניברסיטה, היה פרנסיס לאיש עסקים מצליח בסנט לואיס ושימש כנשיא בורסת סוחרי התבואה. ב-1880 היה פרנסיס אחד החברים המייסדים של בורסת הכרייה של סנט לואיס (St. Louis Mining and Stock Exchange). ב-1885 נבחר פרנסיס למשרת ראש עיריית סנט לואיס מטעם המפלגה הדמוקרטית. ב-1888 הוא נבחר כמושל מיזורי, ובכך היה ראש עיריית סנט לואיס היחידי שנבחר כמושל המדינה. ב-1896 מונה פרנסיס כמזכיר הפנים של ארצות הברית בממשלו של הנשיא גרובר קליבלנד, תפקיד בו הוא כיהן עד תום נשיאותו של קליבלנד ב-1897. פרנסיס היה אחד האישים המרכזיים שקידמו את התערוכה העולמית של סנט לואיס ב-1904, ושימש כנשיא תערוכת רכישת לואיזיאנה. בשילוב עם התערוכה התקיימה אולימפיאדת סנט לואיס, וכמי שפיקח על טקס הפתיחה של המשחקים, היה פרנסיס האמריקאי היחידי שפתח משחקים אולימפיים שלא היה נשיא או סגן נשיא. ב-1905 לאחר שהיה נשיא התערוכה, נשלח פרנסיס לאירופה על ידי מועצת המנהלים של התערוכה כדי להודות למלכים, קיסרים ושאר שליטים על חלקם בהפיכת התערוכה להצלחה. הוא עוטר באותו כבוד על ידי וילהלם השני, קיסר גרמניה, פרנץ יוזף הראשון, קיסר אוסטריה ווילהלמינה, מלכת הולנד. ב-1910 נעצר פרנסיס על אי תשלום מיסים, אך שוחרר בערבות. בשנים 1916–1917 כיהן פרנסיס כשגריר ארצות הברית באימפריה הרוסית לאחר שמונה לתפקיד על ידי הנשיא וודרו וילסון. במהלך תקופה זו היא כמעט ומונה כסנאטור מטעם מיזורי. פרנסיס כיהן כשגריר במהלך המהפכה הרוסית של 1917. ב-1876 נשא פרנסיס לאישה את ג'יין פרי, בתו של ג'ון דיץ פרי ונכדתו של ג'יימס איריקסון, לשעבר הגזבר של מדינת מיזורי. לזוג נולדו שישה ילדים. ג'יין פרנסיס נפטרה ב-1924. דייוויד פרנסיס נפטר בסנט לואיס ב-15 בינואר 1927. הוא נטמן בבית הקברות בלפונטיין שבעיר. מדיה וקבצים בנושא דייוויד פרנסיס בוויקישיתוף דייוויד פרנסיס באתר מחלקת הפנים של ארצות הברית (באנגלית) דייוויד פרנסיס באתר מזכיר המדינה של מזורי (באנגלית) דייוויד פרנסיס מידע מאתר ספריית סנט לואיס (באנגלית) דייוויד פרנסיס, באתר "Find a Grave" (באנגלית) John Thomas Scharf, History of Saint Louis City and County: From the Earliest Periods to the Present Day: Including Biographical Sketches of Representative Men, vol. 2, L. H. Everts, 1883, p. 1366. Gov. Francis Gives $200 Bail, at the Tacoma Times (via Chronicling America); published March 12, 1910 Missouri State Treasurer-Past Treasurers Biography
המיזוג (קלף טארוט)

המיזוג, הנקרא גם המזג, המתינות, האלכימיה, או האומנות, הוא קלף מספר 14 בארקנה הגדולה של קלפי הטארוט. הקלף מתאר דמות נשית (לרוב מלאכית) שיוצקת מים מגביע אחד לשני או מכד אחד לשני ולעיתים היא עומדת עם רגל אחת ביבשה ורגל אחת במים. גרסה נוספת מתארת דמות נשית שיוצקת לתוך קדרה מים מכד ולפיד אש ובצדדיה אריה ועיט/גריפון. הקלף מדבר על רוחניות, איזון והרמוניה, שלווה פנימית ושלום עם הסביבה. עוד מדבר הקלף על מיזוג ואיחוד, גישור ופיוס, סבלנות ואיחוד בין שני ניגודים. מדיה וקבצים בנושא המיזוג בוויקישיתוף קלף המיזוג, או המזג בטארוט - פירוש, משמעויות ומסרים, באתר טאו TAO הילה טארוט, פשוטארוט
לארס לוקאס מאי

לארס לוקאס מאי (בגרמנית: Lars Lukas Mai; נולד ב-31 במרץ 2000 בדרזדן שבגרמניה) הוא כדורגלן גרמני המשחק בעמדת הבלם בקבוצת לוגאנו. מאי הצטרף למחלקת הנוער של באיירן מינכן מהבונדסליגה ממחלקת הנוער של דינמו דרזדן בחודש יולי 2014. ב-21 באפריל 2018 הוא ערך את הופעת הבכורה שלו במועדון, בניצחון 3-0 על הנובר 96 במסגרת המחזור ה-31 בליגה לעונת 2017/2018. הוא שיחק משחק מלא, והפך ליליד שנות ה-2000 הראשון שמשחק במדי באיירן מינכן. בסך הכל ערך שתי הופעות ליגה בעונה זו. בין השנים 2017–2020 שיחק בעיקר בבאיירן מינכן II, קבוצת המילואים של המועדון. ב-27 באפריל 2018 חתם מאי על חוזה לשלוש שנים בבאיירן מינכן, החוזה המקצועני הראשון שלו במועדון. ב-21 ביולי 2020 האריך מאי את חוזהו בבאיירן מינכן, והושאל לדרמשטאדט 98 מהבונדסליגה השנייה למשך עונת 2020/2021. ב-13 בספטמבר הוא ערך את הופעת הבכורה שלו במועדון, בניצחון על פ.צ. מגדבורג במסגרת הסיבוב הראשון של הגביע הגרמני. ב-19 בספטמבר ערך את הופעת הבכורה שלו בליגה במדי המועדון, בהפסד 3-2 לזנדהאוזן במסגרת המחזור הראשון בליגה. במשך עונת ההשאלה ערך מאי 29 הופעות ליגה במועדון. בחודש יולי 2021 הושאל מאי לוורדר ברמן מהבונדסליגה השנייה לקראת עונת 2021/2022. ב-24 ביולי הוא ערך את הופעת הבכורה שלו במועדון, בתיקו 1-1 נגד הנובר 96 במסגרת המחזור הראשון בליגה. מאי היה חלק מסגל נבחרת גרמניה עד גיל 21 בטורניר אליפות אירופה עד גיל 21, בו זכתה נבחרתו, וערך הופעה אחת בטורניר. נבחרת גרמניה עד גיל 21 אליפות אירופה עד גיל 21 (1): 2021 באיירן מינכן אליפות גרמניה (1): 2017/2018 מדיה וקבצים בנושא לארס לוקאס מאי בוויקישיתוף לארס לוקאס מאי, באתר Transfermarkt לארס לוקאס מאי, באתר Fussballdaten.de (בגרמנית) לארס לוקאס מאי, באתר Soccerway לארס לוקאס מאי, באתר WorldFootball.net לארס לוקאס מאי, באתר FootballDatabase.eu Debütant Lars Lukas Mai überzeugt bei Bayern München und wird mit Profivertrag belohnt באתר הרשמי של הבונדסליגה, 22 באפריל 2018 (בגרמנית) Nachwuchsspieler Lars Lukas Mai unterschreibt Profivertrag באתר הרשמי של באיירן מינכן, 27 באפריל 2018 (בגרמנית) Lukas Mai extends Bayern contract and will go on loan to Darmstadt באתר הרשמי של באיירן מינכן, 27 ביולי 2020 (באנגלית)
אפרים פישל בלוך

אפרים פישל בלוך (ברומנית, Efraim Fischel Bloch‏; 1853–1930) היה פעיל ציוני, מאנשי "חובבי ציון" ברומניה, מחנך, מורה לעברית ומתרגם. אפרים פישל בלוך (בלאך) נולד בשנת 1853 בעיר הורודנקה, במחוז איוונו-פרנקיבסק שבמערב אוקראינה (בעבר נקרא מחוז זה סטניסלב, גליציה). בנם של מרדכי (1820–1876) ויוטא (1819–1879) בלוך. בלוך עסק בחינוך והוראה ושימש כמורה לעברית, גרמנית ורומנית. לימד שפות בפשקאן ורומאן ולבסוף התיישב בעיר בקאו שבחבל מולדובה ברומניה, שם לימד עברית. תרגם ליידיש את פרשת בראשית בשנת 1895. כמו כן היה מתרגמה הראשון ליידיש של היצירה שמונה פרקים לרמב"ם אשר ראתה אור בשנת 1926. פעילותו הספרותית-תרגומית זכתה אותו באזכור בלקסיקון החדש לספרות יידית אשר ראה אור בשנת 1956. לצד פעילותו הספרותית, עסק בלוך גם בפעילות ציונית מטעם "חובבי ציון" ברומניה. במסגרת פעילותו זו השתתף כציר בקונגרס פוקשאן שנערך ב-11 בינואר 1882 כנציג עירו, פשקאן (Pascani). היה זה הקונגרס הראשון של תנועת "חובבי ציון" באירופה. הקונגרס הורכב מ-51 צירים שייצגו 32 אגודות. בקונגרס נבחר הוועד המרכזי ליישוב ארץ ישראל וסוריה, הגוף הראשון שעסק בעלייה מאורגנת וממנו יצאו המשלחות הראשונות אשר הקימו את המושבות החקלאיות ראש פינה וזיכרון יעקב. בלוך היה נשוי לפערעלה (פנינה) בלוך ולזוג נולדו שמונה ילדים. אחד מהם הוא שמשון בלוך, חייל בגדודים העברים, מראשוני חברי ההגנה ומפקדה הראשון של קבוצת קדם. בלוך נפטר בשנת 1930 בעיר בקאו, רומניה. לעקסיקאן פון דער נייער יידישער ליטעראטור, אלוועלטלעכער יידישער קולטור-קאנגרעס, ניו יורק, 1956 משה שרף, האבוקה הודלקה ברומניה: שמואל פינלש וראשית הציונות ברומניה בצירוף חליפת-מכתבים בין תיאודור הרצל ושמואל פינלש (ערך והתקין לדפוס: ראובן אשל),ירושלים: הספרייה הציונית; אוניברסיטת תל אביב, המכון לחקר הציונות על שם חיים ויצמן, תשמ"ו 1986 פוקשאן כסמל - סיפורה הגנוז של העלייה הראשונה ותרומת יהדות רומניה לציונות. צבי בן דב, 2009, הוצאה פרטית Congresele sioniste de la Focşani (1881-1883), Bogdan Constantin Dogaru ,Bucureşti : Hasefer 2011 מדיה וקבצים בנושא אפרים פישל בלוך בוויקישיתוף אריאל בולשטיין, לא בבזאל: היכן התכנס הקונגרס הציוני הראשון?, באתר ישראל היום, 10 בינואר 2018 קונגרס פוקשאן, באתר א.מ.י.ר - ארגון מאוחד של יוצאי רומניה בישראל בלאך אפרים-פישל | JEWISH GALICIA & BUKOVINA, באתר www.jgaliciabukovina.net עלי ספר : מחקרים בביבליוגרפיה ובתולדות הספר העברי, אוניברסיטת בר -אילן, 1975, עמ' 54 ז. רייזין, לעקסיקאן פון דער יידישער ליטעראטור, כרך א, ווילנע: ווילנער פארלאג פון ב. קלעצקין, 1926, עמ' 292 שמנה פרקים לרמב"ם : וגם סתרי תורה וגם פסוקים מהאבן עזרא / נעתקו ללשון זארגאן ... וגם אקדמות ערקלעהרונג - ממני אפרים פישל בן מרדכי ... בלאך .. | משה בן מימון, 1138-1204 (בלאך, אפרים פישל, 1853-1930 לערך ) | הספרייה הלאומית, באתר www.nli.org.il יצחק יוסף כהן, הדפוס העברי בטשרנוביץ, כרך ג, ירושלים: מוסד הרב קוק, תשכ"א, ארשת: ספר שנה לחקר הספר העברי, עמ' 355 לעקסיקאן פון דער נייער יידישער ליטעראטור, כרך 1, ניו-יורק: אלוועלטלעכער יידישער קולטור-קאנגרעס, 1956, עמ' 314 Istoria evreiasca a orasului Focsani, jews-focsani.com ⁨---2 דער סאנטקרענץ אין פאקשאן פיר יישום א&#34;י !|⁩ | ⁨היועץ לבית ישראל ברומניה⁩ | 25 ינואר 1882 | אוסף העיתונות | הספרייה הלאומית, באתר www.nli.org.il צבי בן דב, פוקשאן כסמל - סיפורה הגנוז של העלייה הראשונה ותרומת יהדות רומניה לציונות, הוצאה פרטית, 2009, עמ' 45 ערך זה הוא קצרמר בנושא ציונות. אתם מוזמנים לתרום לוויקיפדיה ולהרחיב אותו.
פרופיל (סרט, 2018)

פרופיל הוא סרט מותחן משנת 2018 בבימויו של טימור בקממבטוב, מתוך תסריט שכתב בקממבטוב, עם בריט פולטון ואולגה חרינה, המבוסס על ספר העיון In the Skin of a Jihadist מאת אנה ארל. מככבים בו ואליין קיין, שזאד לטיף, כריסטין אדמס, אמיר רחימזדה ומורגן ווטקינס. הסרט הוקרן בבכורה עולמית בפסטיבל הסרטים הבינלאומי בברלין ה-68, ב-17 בפברואר 2018, בקטע הפנורמה. הוא שוחרר בארצות הברית ב-14 במאי 2021, על ידי Focus Features בבתי קולנוע נבחרים וקיבל ביקורות מעורבות ממבקרים. על מנת לחקור את גיוסן של צעירות אירופאיות על ידי המדינה האסלאמית, העיתונאית איימי וויטקר יוצרת פרופיל פייסבוק חדש תחת הכינוי מלודי נלסון. היא יוצרת אישיות מקוונת של אישה שלאחרונה שהתאסלמה. עד מהרה יוצר עם איימי קשר בילל, לוחם סורי של המדינה האסלאמית. הם מתחילים לדבר זה עם זו באופן קבוע ולאחר זמן מה היא מתחילה לפתח כלפיו רגשות רומנטיים אמיתיים. ואלין קיין בתפקיד איימי וויטקר שזאד לטיף בתפקיד בילאל כריסטין אדמס בתפקיד ויק מורגן ווטקינס בתפקיד מאט אמיר רחימזדה בתפקיד לו אמה קייטר בתפקיד קתי מארי המילטון כמלצרית הסרט מבוסס על ספרה של העיתונאית הצרפתית אנה אראל In the Skin of a Jihadist על חקירתה בנושא גיוס צעירות על ידי דאעש. הסרט הוקרן בבכורה עולמית בפסטיבל הסרטים הבינלאומי בברלין ב-17 בפברואר 2018. הוא הוקרן גם ב-South by Southwest ב-11 במרץ 2018. במרץ 2021 רכשה Focus Features את זכויות ההפצה לסרט והוא הופץ בבתי קולנוע בארצות הברית ב-14 במאי 2021. "פרופיל", במסד הנתונים הקולנועיים IMDb (באנגלית) "פרופיל", במסד הנתונים הקולנועיים KinoPoisk (ברוסית) "Screen Life" Films May Be the Next (Cheap) Genre Craze". The Hollywood Reporter. 23 באוגוסט 2018. נבדק ב-12 במאי 2021. {{cite news}}: (עזרה) Meza, Ed (15 בפברואר 2018). "Shazad Latif on the Voyage From 'Star Trek' to the World of Online Jihadism". Variety. Penske Business Media. נבדק ב-19 ביולי 2018. {{cite web}}: (עזרה) Clarke, Stewart (15 בדצמבר 2017). "Berlinale 2018: Panorama Section Focuses on 'Body Politics' and 'Resistance to Machismo'". Variety. Penske Business Media. נבדק ב-19 ביולי 2018. {{cite web}}: (עזרה) White, Peter (15 בדצמבר 2017). "Berlin Film Festival Unveils First Panorama Titles For 2018". Deadline Hollywood. Penske Business Media. נבדק ב-19 ביולי 2018. {{cite web}}: (עזרה) "Profile". South by Southwest. נבדק ב-16 באפריל 2021. {{cite web}}: (עזרה) D'Alessandro, Anthony (23 במרץ 2021). "Focus Features Acquires Timur Bekmambetov Terrorist Thriller 'Profile'". Deadline Hollywood. נבדק ב-16 באפריל 2021. {{cite web}}: (עזרה)
דאעש: אויבי האנושות

דאעש: אויבי האנושות הוא סרט הינדי המבוסס על טרור. הרקע של הסרט מדבר רבות על תפקודה של המדינה האסלאמית, כקבוצת טרור שמבצעת הרס ברחבי העולם. הסרט מתאר את חשיבותו העצומה של האסלאם בצורתו הטהורה ביותר ומתריס על האסלאם שמוצג על ידי אלמנטים אנטי-חברתיים בעולם. יובראג' קומאר הריש בהימאני מנון פייור ראשיד נאז רהול דב "דאעש: אויבי האנושות", במסד הנתונים הקולנועיים IMDb (באנגלית) "דאעש: אויבי האנושות", במסד הנתונים הקולנועיים KinoPoisk (ברוסית) http://www.mid-day.com/articles/yuvraj-kumar-marks-his-debut-with-film-on-isis/16925198 "ISIS: Enemies of Humanity- Review, Cast, Story, Director". ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דאעש: אויבי האנושות".
הדיוויזיה ה-14 ההודית (צבא הודו הבריטית)

הדיוויזיה ה-14 ההודית הייתה דיוויזיה של צבא הודו הבריטית שנבנתה במהלך מלחמת העולם הראשונה ונלחמה במערכה במסופוטמיה. הקמת הדיוויזיה הייתה חלק מהמאמץ לחזק את הצבא הבריטי אחרי הכישלון במצור על כות. הדיוויזיה השתתפה בניצחונות הבריטים על הצבא העות'מאני בשנים 1917–1918 ופורקה לאחר סיום המלחמה. בספטמבר 1914, זמן קצר לאחר פרוץ מלחמת העולם הראשונה, פלשה בריטניה למסופוטמיה באזור שאט אל ערב וחייליה החלו להתקדם מערבה במגמה להשתלט על דרום מזרח מסופוטמיה כדי להגן על מקורות הנפט בפרס ועל נתיב הובלת הנפט במפרץ הפרסי. כדי לסייע לבריטניה הצטרף למערכה חיל המשלוח ההודי שהורכב ברובו מחיילים של צבא הודו הבריטית. כוחות משנה של חיל משלוח זה נשלחו אל כל זירות הלחימה בהן נלחמו מדינות ההסכמה מול מעצמות המרכז. הכוח הגדול ביותר של חיל המשלוח היה כוח D שנשלח למסופטמיה. תהליך בניית כוח D נמשך תקופה ארוכה והגיע לשיאו ב-1916 כשלוטננט גנרל פרדריק סטנלי מוד הוביל מהלך לתיגבור משמעותי של הכוח הבריטי לקראת חידוש המערכה על בגדאד. במהלך תקופה זו נבנו או הועברו לזירה זו 8 דיוויזיות כשהדיוויזיה ה-14 הייתה אחת מהן. הדיוויזיה ה-14 הוקמה במאי 1916 במסופוטמיה והיא כללה בעיקר חיילים מהמחוזות השונים של הודו ובנוסף יחידות קטנות של חיילים אנגלים. לאחר התארגנותה יצאה הדיוויזיה מבצרה בדצמבר 1916 והתקדמה מערבה. בתקופת מערכה זו השתתפה הדיוויזיה בקרבות הבאים: פברואר 1917: קרב כות השני מרץ 1917: כיבוש בגדאד אפריל 1917: קרב הר המרין (אנ') כחלק מקרב סאמארה אוקטובר 1917: קרב הר המרין השני דצמבר 1917: קרב הר המרין השלישי לאחר כיבוש בגדאד נשארה אחת מהבריגדות של הדיוויזיה כחיל משמר בעיר. הדיוויזיה נשארה במסופטמיה עד לאחר החתימה על הפסקת האש של מודרוס באוקטובר 1918 ופורקה בפברואר 1919. Haythornthwaite, Philip J. (1996). The World War One Source Book. London: Arms and Armour Press. ISBN 1-85409-351-7. Moberly, F.J. (1923). Official History of the War: Mesopotamia Campaign. London: Imperial War Museum. ISBN 1-870423-30-5. Perry, F.W. (1993). Order of Battle of Divisions Part 5B. Indian Army Divisions. Newport: Ray Westlake Military Books. ISBN 1-871167-23-X. Barker, A. J. (2009). The First Iraq War – 1914–1918: Britain's Mesopotamian Campaign. New York: Enigma Books. ISBN 978-0-9824911-7-1. Knight, Paul (2013). The British Army in Mesopotamia, 1914–1918. Jefferson, NC: McFarland. ISBN 978-0-7864-7049-5. Moberly, F. J. (1997) [1927]. The Campaign in Mesopotamia 1914–1918. History of the Great War Based on Official Documents. Vol. IV. Compiled at the Request of the Government of India, under the Direction of the Historical Section of the Committee of Imperial Defence (Imperial War Museum and Battery Press repr. ed.). London: HMSO. ISBN 978-0-89839-290-6. הדיוויזיה ה-14 ההודית, באתר wartimememoriesproject.com הדיוויזיה ה-14 ההודית, באתר longlongtrail הדיוויזיה ה-14 ההודית, באתר military.wikia כוח D כלל מעל 500,000 חיילים
אנדרי גודיונסן

אנדרי לוקאס גודיונסן (באיסלנדית: Andri Lucas Guðjohnsen; נולד ב-29 בפברואר 2002 בלונדון שבאנגליה) הוא כדורגלן איסלנדי המשחק בעמדת החלוץ בקבוצת לינגבי בולקלוב, ובנבחרת איסלנד. גודיונסן נולד בלונדון שבאנגליה. הוא בנו של איידור גודיונסן, כוכב העבר של נבחרת איסלנד, של צ'לסי ושל ברצלונה, נכדו של ארנור גודיונסן, כוכב העבר של נבחרת איסלנד, של אנדרלכט ושל לוקרן, ואחיו הצעיר של חלוץ ספציה סוויין ארון גודיונסן. גודיונסן החל לשחק כדורגל במחלקת הנוער של ברצלונה, אך לאחר שלוש שנים עבר למחלקת הנוער של גאבה, ובהמשך עבר למחלקת הנוער של אספניול. בקיץ 2018 עבר למחלקת הנוער של ריאל מדריד. בעונת 2021/2022 החל לשחק בריאל מדריד קסטיליה, קבוצת המילואים של המועדון, מהפרימרה דיויסיון RFEF. ב-22 ביולי 2022 חתם גודיונסן בנורשפין השוודית. ב-2 בספטמבר 2021 ערך גודיונסן את הופעת הבכורה שלו בנבחרת איסלנד, כשנכנס כמחליף בדקה ה-79 בהפסד 2-0 לנבחרת רומניה במסגרת מוקדמות מונדיאל 2022. ב-5 בספטמבר, בהופעתו השנייה בנבחרת, הבקיע את שער הבכורה שלו, בתיקו 2-2 נגד נבחרת מקדוניה הצפונית, גם כן במסגרת מוקדמות מונדיאל 2022. אנדרי גודיונסן, באתר Transfermarkt אנדרי גודיונסן, באתר Soccerway אנדרי גודיונסן, באתר BDFutbol אנדרי גודיונסן, באתר WorldFootball.net אנדרי גודיונסן, באתר National Football Teams אנדרי גודיונסן, באתר FootballDatabase.eu Andri delantero Juvenil B באתר הרשמי של ריאל מדריד (בספרדית) Andri Gudjohnsen - Ex-Barcelona star's son making waves at Real Madrid באתר Goal,‏ 25 ביולי 2019 (באנגלית) Andri Gudjohnsen: talento islandese classe 2002 באתר World Football Scouting, ‏ 4 בדצמבר 2019 (באיטלקית) Telja hann geta fetað í fótspor Eiðs Smára באתר Dagblaðið Vísir, ‏ 4 בדצמבר 2019 (באיסלנדית) Gudjohnsen, nel nome del padre Eidur: i figli tra Real Madrid e Spezia באתר Sky Sports, ‏ 7 באוגוסט 2018 (באיטלקית) Andri Gudjohnsen - Ex-Barcelona star's son making waves at Real Madrid באתר Goal, ‏ 25 ביולי 2019 (באנגלית) Real Madrid Sign Andri Lucas Gudjohnsen, Son of Ex-Barcelona Star Eidur באתר Bleacher Report, ‏ 8 באוגוסט 2018 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרי גודיונסן".
דין ראסק

דייוויד דין ראסק (באנגלית: David Dean Rusk;‏ 9 בפברואר 1909 – 20 בדצמבר 1994) היה מזכיר המדינה של ארצות הברית בין השנים 1961–1969, תחת הנשיאים ג'ון פיצג'רלד קנדי ולינדון ג'ונסון. ראסק נולד במחוז צ'ירוקי שבג'ורג'יה וגדל באטלנטה, שם למד בבתי ספר ציבוריים. לאחר סיום לימודיו ב-1925 עבד אצל עורך דין במשך שנתיים על מנת לממן את לימודי התואר הראשון במכללת דוידסון בצפון קרוליינה, אותם סיים ב-1931. לאחר שסיים את התואר הראשון, נסע ללמוד בקולג' סנט ג'ון של אוניברסיטת אוקספורד באמצעות מלגת רודז. לאחר ששב לארצות הברית עסק בהוראה במכללה לנשים בקליפורניה, בשנים 1934–1940. במקביל למד באוניברסיטת ברקלי וסיים שם את בית הספר למשפטים ב-1940. ב-1937 נישא לווירג'יניה פויסי. לזוג נולדו שלושה ילדים. במלחמת העולם השנייה שירת כקצין מטה בבורמה. בסוף המלחמה השתחרר בדרגת קולונל, כשבידו אות לגיון ההצטיינות (Legion of Merit) עם עלי אלון (המציינים שהעיטור הוענק לו ביותר מהזדמנות אחת). עם שובו מהמלחמה עבד ראסק תקופה קצרה במשרד המלחמה (מחלקת ההגנה של ימינו). בפברואר 1945 הצטרף למחלקת המדינה ועבד במשרד לענייני האו"ם. באותה שנה הוא היה זה שהציע את חלוקת קוריאה לשניים, על קו הרוחב 38. ב-1949 התמנה לסגן מזכיר המדינה וב-1950 ליועץ מזכיר המדינה לענייני המזרח הרחוק. במסגרת זו היה לו תפקיד מרכזי בהחלטה האמריקאית להיכנס למלחמת קוריאה. אולם הוא היה גם דיפלומט זהיר ותמיד ביקש להשיג תמיכה בינלאומית רחבה לפעולה צבאית. ב-1950 הצטרף לחבר הנאמנים של קרן רוקפלר. ב-1952 עזב את מחלקת המדינה והתמנה לנשיא הקרן, תפקיד בו עשה במשך שמונה שנות השלטון הרפובליקני. ב-12 בדצמבר 1960 הכריז הנשיא הנבחר קנדי על החלטתו למנות את ראסק למזכיר המדינה. בינואר 1961 נכנס לתפקיד. ראסק נודע כמזכיר מדינה ניצי, שהאמין בשימוש בכח צבאי כדי להילחם בקומוניזם. נטייתו הראשונה בפרוץ משבר הטילים בקובה הייתה מתקפה צבאית, אך הוא שינה את דעתו אחר כך והעדיף אמצעים דיפלומטיים. יותר מכל מזוהה ראסק, יחד עם הנשיא ג'ונסון ושר ההגנה רוברט מקנמארה, עם מלחמת וייטנאם. ראסק תמך במעורבות האמריקאית במלחמה והגן עליה בפומבי. מלבד ווייטנאם, הרבה לעסוק גם בסיוע למדינות מתפתחות ופעל לפתרון המשבר ברפובליקה הדומיניקנית. נוסף על האש שמשך ממתנגדי המלחמה, הצליח להכעיס גם את תומכי ישראל, כשהאשים אותה בהתקפה מכוונת על ספינת ביון אמריקנית במה שנודע כתקרית ליברטי בימי מלחמת ששת הימים. ג'ונסון החליט שלא לרוץ לכהונה נוספת ב-1968. כהונתו של ראסק כמזכיר המדינה באה אל קיצה יחד עם זו של הנשיא, בינואר 1969. רק קורדל הול עמד בראש מחלקת המדינה במשך תקופה ארוכה יותר ממנו. ביומו האחרון בתפקיד העניק לו ג'ונסון את מדליית החרות הנשיאותית. ראסק פרש מן החיים הפוליטיים ופנה לאקדמיה. בין השנים 1970–1984 לימד משפט בינלאומי באוניברסיטת ג'ורג'יה שבאתונה. מדיה וקבצים בנושא דין ראסק בוויקישיתוף ביוגרפיה באתר מחלקת המדינה. דין ראסק, באתר "Find a Grave" (באנגלית) דין ראסק, באתר אנציקלופדיה בריטניקה (באנגלית)
כריס ריצ'רדס

כריסטופר ג'פרי ריצ'רדס (באנגלית: Christopher Jeffrey Richards; נולד ב-28 במרץ 2000 בברמינגהאם שבאלבמה, ארצות הברית) הוא כדורגלן אמריקאי המשחק בעמדת הבלם בקבוצת קריסטל פאלאס ובנבחרת ארצות הברית. ריצ'רדס הגיע אל מחלקת הנוער של דאלאס בשנת 2017. ב-19 בינואר 2019 חתם בבאיירן מינכן מהבונדסליגה. ב-20 ביוני 2020 הוא ערך את הופעת הבכורה שלו בקבוצה הראשונה של המועדון, כשנכנס כמחליף בניצחון 1–3 על פרייבורג במסגרת המחזור ה-33 בליגה לעונת 2019/2020. זו הייתה הופעתו היחידה בעונה זו. ב-1 בפברואר 2021 הושאל ריצ'רדס להופנהיים מהבונדסליגה עד לתום עונת 2020/2021. ב-7 בפברואר ערך את הופעת הבכורה שלו במועדון, בהפסד 1–3 לאיינטרכט פרנקפורט במסגרת המחזור ה-20 בליגה. במשך תקופת ההשאלה שלו הוא ערך 11 הופעות ליגה במדי המועדון. בתחילת עונת 2021/2022 הושאל ריצ'רדס פעם נוספת להופנהיים. ב-11 בדצמבר 2021 כבש שער בכורה בקבוצה בניצחון 1–2 על פרייבורג. ב-27 ביולי 2022 חתם בקריסטל פאלאס מהפרמייר ליג תמורת 12 מיליון אירו. ב-15 באוגוסט הוא ערך הופעת בכורה בקבוצה, בתיקו 1-1 עם ליברפול. ב-16 בנובמבר 2020 ערך ריצ'רדס את הופעת הבכורה שלו בנבחרת ארצות הברית, כשנכנס כמחליף בניצחון 2–6 על נבחרת פנמה במשחק ידידות. באיירן מינכן הסופר קאפ האירופי (1): 2020 הסופר קאפ הגרמני (2): 2020, 2021 מדיה וקבצים בנושא כריס ריצ'רדס בוויקישיתוף כריס ריצ'רדס, באתר Transfermarkt כריס ריצ'רדס, באתר Fussballdaten.de (בגרמנית) כריס ריצ'רדס, באתר Soccerway כריס ריצ'רדס, באתר BDFutbol כריס ריצ'רדס, באתר WorldFootball.net כריס ריצ'רדס, באתר National Football Teams כריס ריצ'רדס, באתר FootballDatabase.eu Sources: Chris Richards completes $1.5 million move to Bayern Munich באתר Goal, ‏ 5 בינואר 2019 (באנגלית) Richards auf Leihbasis von Bayern zur TSG באתר הרשמי של הופנהיים, 1 בפברואר 2021 (בגרמנית)
הבנק המרכזי היהודי

הבנק היהודי המרכזי (באנגלית: Jewish Central Bank, בליטאית: Žydų centrinis bankas) היה בנק מרכזי ששירת את קהילת יהודי ליטא בכלל וקהילת קובנה בפרט והיה למרכז סליקה של כלל הבנקים היהודיים העממיים מעיירות השדה בליטא, משנת 1921 ועד לכיבוש הרוסי של ליטא ערב מלחמת העולם השנייה. לאחר מלחמת העולם הראשונה החלה לפרוח תנועה קאופרטיבית יהודית בקרב קהילות מזרח אירופה, במימון ובדחיפה של הג'ויינט. כבר ב-1920 נפתח בקובנה הבנק העממי הראשון ואחריו הוקמו עשרות בנקים עממיים נוספים בערי השדה ששירתו את פליטי המלחמה היהודים. בשנת 1921 כנסה בקובנה ועידה ראשונה מסוגה ובה כינוס של נציגי 47 מוסדות פיננסיים יהודיים ובנקים עממיים מקומיים והוחלט על הקמת "הבנק המרכזי היהודי לעידוד הקואופרציה בליטא". הבנק שכן במיקום מרכזי בקובנה בשדרות Laisves 76. לאחר המלחמה שוכן במבנה המפואר מוזיאון לזואולוגיה. בשנותיו הראשונות נוהל הבנק על ידי סגן שר הכספים המסחר והתעשייה, נחמן רחמילביץ. בשנות השלושים נוהל הבנק על ידי אלוף ליטא בשחמט, אלכסנדר מאכט. מוזיאון אנו -קהילת יהודי קובנה JDC Archives archives.jdc.org https://www.pinigumuziejus.lt/en/news/the-central-jewish-bank-in-kaunas The Central Jewish Bank in Kaunas
עונת 2006/2007 בליגת העל ההולנדית

עונת 2006/2007 הייתה העונה ה-51 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. ואלבייק ודן האג ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (17 ששיחקו בעונה שעברה, אליהן הצטרפה אקסלסיור רוטרדם שעלתה מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משלוש משחקים כנגד הקבוצות שהעפילו מטורניר הפלייאוף בליגת המשנה. הקבוצות שסיימו במקומות 2–5 התמודדו על כרטיס לשלב המוקדמות השלישי בליגת האלופות, כאשר 3 הקבוצות שלא העפילו לליגת האלופות זכו בכרטיס לסיבוב הראשון בגביע אופ"א. הקבוצות במקומות 6–9 התמודדו על כרטיס לסיבוב הראשון בגביע אופ"א. הקבוצות במקומות 10–13 התמודדו בסיבוב מוקדם בו המנצחת פגשה את המפסידה בגמר של פלייאוף העלייה לגביע אופ"א במשחק על כרטיס לסיבוב השלישי של גביע האינטרטוטו. אייאקס זכתה בגביע ובנוסף זכתה בכרטיס לליגת האלופות, ולכן היו רק 4 כרטיסים לליגה ההולנדית לגביע אופ"א אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-3 משחקים. אוטרכט ניצחה בזכות שערי חוץ אוטרכט ניצחה בזכות שערי חוץ
Redesign

Redesign הוא מתחם קניות הכולל חנויות בתחום עיצוב הבית בקריית אתא. המתחם נחנך בשנת 2021 בקריית אתא, סמוך לקניון שער הצפון הכולל סניף של איקאה. הוא מתפרש על כ-38 אלף מ"ר. במתחם כ-40 אולמות תצוגה וחנויות של רשתות ארציות שמשתרעים על שטחים הנעים בין 100 מ"ר ל-2400 מ"ר. כ-250 מיליון שקל הושקעו בפרויקט. בעלי המתחם הם עמיר בירם ואריאל רוטר, שותפים מנהלים בחברת JTLV, שוקי שוורץ, מנכ"ל ובעלים חברת טולמנ’ס, אורי קרמר, בעלים שותף בטופולסקי רצף ומשפחת בליצבאו, בעלי חברת א. בליצבאו. מדיה וקבצים בנושא Redesign בוויקישיתוף אתר האינטרנט הרשמי של Redesign יניב משיח, ‏הגודל כן קובע: תכירו את מתחם העיצוב שנפתח השבוע, באתר מעריב אונליין, 25 באפריל 2021 מתחם העיצוב הגדול בישראל נפתח בקריית אתא, באתר וואלה, 25 באפריל 2021 עופר פטרסבורג, כל העיצוב בבית אחד, באתר ישראל היום גיא נרדי, ‏מרכזי עיצוב ושיפוץ ענקיים הגיעו גם לפריפריה. האם יהיה להם מספיק קהל?, באתר גלובס, 30 באוקטובר 2021